CELEX: 32016R0934
Language: sk
Date: 2016-06-08 00:00:00
Title: Vykonávacie nariadenie Komisie (EÚ) 2016/934 z 8. júna 2016 o zatriedení určitého tovaru do kombinovanej nomenklatúry

14.6.2016   
               
               
                  SK
               
               
                  Úradný vestník Európskej únie
               
               
                  L 155/13
               
            VYKONÁVACIE NARIADENIE KOMISIE (EÚ) 2016/934
      z 8. júna 2016
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:
      
                  (1)
               
               
                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
               
            
                  (2)
               
               
                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
               
            
                  (3)
               
               
                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
               
            
                  (4)
               
               
                  Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
               
            
                  (5)
               
               
                  Opatrenia stanovené v tomto nariadení sú v súlade so stanoviskom Výboru pre colný kódex,
               
            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 8. júna 2016
         
            
               Za Komisiu
            
            
               v mene predsedu
            
            Stephen QUEST
            
               generálny riaditeľ pre dane a colnú úniu
            
         
      
      
         (1)  Ú. v. EÚ L 269, 10.10.2013, s. 1.
      
         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
         PRÍLOHA
         
                     Opis tovaru
                  
                  
                     Zatriedenie (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Výrobok pozostávajúci z týchto častí, balených ako súprava:
                     
                                 —
                              
                              
                                 obdĺžniková vystrihovačka (s rozmermi približne 14 × 21 cm) vyrobená z plastovej fólie skladajúca sa z dvoch vrstiev, potlačená na prednej strane čierno-bielymi motívmi. Vystrihovačka je na zadnej strane vybavená samolepiacim pásikom. Z tejto vystrihovačky je možné odlepiť šesť vopred vyrezaných, reliéfnych nálepiek (vrchný plastický film má reliéfny tvar).
                              
                           
                                 —
                              
                              
                                 Tri pórovité, plstené perá (fixky) rôznej farby. Fixky sú zabalené spolu v malom plastovom obale.
                              
                           Nálepky sa majú vyfarbiť fixkami a potom použiť na ozdobné účely.
                     Pozri obrázok (*)
                     
                  
                  
                     4911 91 00 
                  
                  
                     Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry, poznámkou 2 k VII. triede kombinovanej nomenklatúry a znením číselných znakov KN 4911  a 4911 91 00 .
                     Výrobok sa predkladá ako súprava na predaj v malom. Jeho podstatný charakter je daný nálepkami.
                     Zatriedenie do položky 3919  je vylúčené, pretože vopred vyrezané, reliéfne nálepky nie sú ploché.
                     Zatriedenie do položky 3926  je vylúčené, pretože tlač nemá vzhľadom na prvotné použitie výrobku len vedľajší charakter (pozri poznámku 2 k VII. triede).
                     Až na niekoľko výnimiek, do 49. kapitoly patria všetky tlačoviny, ktorých základnú povahu a použitie určuje skutočnosť, že sú potlačené motívmi, znakmi alebo obrázkami (pozri aj vysvetlivky k harmonizovanému systému k 49. kapitole, Všeobecné, prvý odsek).
                     Samolepiace tlačené nálepky na ozdobné účely patria do položky 4911  (pozri aj vysvetlivky k harmonizovanému systému k položke 4911 , bod 10).
                     Výrobok sa má preto zatriediť pod číselný znak KN 4911 91 00 .
                  
               
            (*)  Tento obrázok slúži len na informačné účely.